## Pravilnik o popisu trećih zemalja i područja iz kojih je dozvoljen uvoz školjkaša, bodljikaša, plaštenjaka, morskih puževa i proizvoda ribarstva

### NN 3/2011 (5.1.2011.), Pravilnik o popisu trećih zemalja i područja iz kojih je dozvoljen uvoz školjkaša, bodljikaša, plaštenjaka, morskih puževa i proizvoda ribarstva

MINISTARSTVO POLJOPRIVREDE, RIBARSTVA I RURALNOG RAZVOJA

52

Na temelju članka 73. stavka 5. Zakona o veterinarstvu (»Narodne novine«, broj 41/07), ministar poljoprivrede, ribarstva i ruralnog razvoja donosi

PRAVILNIK

O POPISU TREĆIH ZEMALJA I PODRUČJA IZ KOJIH JE DOZVOLJEN UVOZ ŠKOLJKAŠA, BODLJIKAŠA, PLAŠTENJAKA, MORSKIH PUŽEVA I PROIZVODA RIBARSTVA[[1]](#footnote-29081-1)

Članak 1.

Ovim se Pravilnikom određuje popis država koje nisu države članice Europske unije (u daljnjem tekstu: treće zemlje) i područja trećih zemalja iz kojih je dozvoljen uvoz školjkaša, bodljikaša, plaštenjaka, morskih puževa i proizvoda ribarstva u Republiku Hrvatsku.

Uvoz školjkaša, bodljikaša, plaštenjaka i morskih puževa

Članak 2.

1) Dozvoljava se uvoz u Republiku Hrvatsku školjkaša, bodljikaša, plaštenjaka i morskih puževa koji dolaze iz trećih zemalja navedenih u Prilogu I. ovoga Pravilnika u skladu s člankom 11. stavkom 1. Pravilnika o službenim kontrolama hrane životinjskog podrijetla (»Narodne novine«, broj 99/07 i 28/10)[[2]](#footnote-29081-2).

2) Iznimno od stavka 1. ovoga članka, odredbe članka 11. stavka 1. Pravilnika o službenim kontrolama hrane životinjskog podrijetla ne primjenjuje se na mišiće primicače (aduktore) vrste Pectinidae, osim onih iz akvakulture, ukoliko su u potpunosti uklonjeni unutarnji organi i spolne žlijezde, te se dozvoljava njihov uvoz i iz trećih zemalja koje nisu navedene u Prilogu I. ovoga Pravilnika.

Uvoz proizvoda ribarstva

Članak 3.

Dozvoljava se uvoz u Republiku Hrvatsku proizvoda ribarstva koji dolaze iz trećih zemalja i područja navedenih u Prilogu II. ovoga Pravilnika u skladu s člankom 11. stavkom 1. Pravilnika o službenim kontrolama hrane životinjskog podrijetla.

Prilozi

Članak 4.

Prilozi I. i II. tiskani su kao dodatak ovoga Pravilnika i njegov su sastavni dio.

Stupanje na snagu

Članak 5.

Ovaj Pravilnik stupa na snagu osmog dana od dana objave u »Narodnim novinama«.

Klasa: 011-02/10-01/190

Urbroj: 525-11-2-0489/10-2

Zagreb, 13. prosinca 2010.

Ministar
Petar Čobanković, v. r.

PRILOG I.

Popis trećih zemalja iz kojih je dozvoljen uvoz živih, smrznutih ili prerađenih školjkaša, bodljikaša, plaštenjaka i morskih puževa za prehranu ljudi(1)

|  |  |  |
| --- | --- | --- |
| ISO kod | Zemlja | Opaske |
| AU | Australija |  |
| CA | Kanada |  |
| CL | Čile | Samo smrznuti ili prerađeni školjkaši, bodljikaši, plaštenjaci i morski puževi |
| GL | Grenland |  |
| JM | Jamajka | Samo morski puževi |
| JP | Japan | Samo smrznuti ili prerađeni školjkaši, bodljikaši, plaštenjaci i morski puževi |
| KR | Južna Koreja | Samo smrznuti ili prerađeni školjkaši, bodljikaši, plaštenjaci i morski puževi |
| MA | Maroko | Prerađene školjkaše vrste Acanthocardia tuberculatum mora pratiti dodatna potvrda o zdravlju u skladu s obrascem iz Priloga VI. Odjeljka V. Dijela B. posebnog propisa3 i rezultati analitičkog testa koji potvrđuju da školjkaši ne sadrže PSP (paralitički otrov), a koji se u može otkriti metodom biološkog pokusa. |
| NZ | Novi Zeland |  |
| PE | Peru | Samo smrznuti ili prerađeni školjkaši, bodljikaši, plaštenjaci i morski puževi |
| TH | Tajland | Samo smrznuti ili prerađeni školjkaši, bodljikaši, plaštenjaci i morski puževi |
| TN | Tunis |  |
| TR | Turska |  |
| US | Sjedinjene Američke Države | Jedino s datumom prije 1. srpnja 2010. osim školjkaša dobivenih iz država: Florida, Teksas, Mississippi, Alabama i Louisiana |
| UY | Urugvaj |  |
| VN | Vijetnam | Samo smrznuti ili prerađeni školjkaši, bodljikaši, plaštenjaci i morski puževi |

(1) Uključujući one obuhvaćene definicijom proizvoda ribarstva iz Priloga I. točke 3. podtočke 3.1. Pravilnika o higijeni hrane životinjskog podrijetla (»Narodne novine«, broj 99/07 i 28/10) kojim su preuzete odredbe Priloga I. točke 3. podtočke 3.1. Uredbe (EZ) br. 853/2004 kojom se utvrđuju posebna pravila higijene hrane životinjskog podrijetla.

PRILOG II.

Popis trećih zemalja i područja iz kojih je dozvoljen uvoz proizvoda ribarstva za prehranu ljudi, osim onih navedenih u Prilogu I. ovoga Pravilnika

|  |  |  |
| --- | --- | --- |
| ISO kod | Zemlja | Opaske |
| AE | Ujedinjeni Arapski Emirati |  |
| AG | Antigva i Barbuda | Samo živi jastozi |
| AL | Albanija |  |
| AM | Armenija | Samo živi slobodnoživući slatkovodni rakovi, toplinski obrađeni ulovljeni slatkovodni rakovi i smrznuti ulovljeni slatkovodni rakovi |
| AN | Nizozemski Antili |  |
| AO | Angola |  |
| AR | Argentina |  |
| AU | Australija |  |
| AZ | Azerbajdžan | Samo kavijar |
| BA | Bosna i Hercegovina |  |
| BD | Bangladeš |  |
| BJ | Benin |  |
| BR | Brazil |  |
| BS | Bahami |  |
| BY | Bjelorusija |  |
| BZ | Belize |  |
| CA | Kanada |  |
| CG | Kongo | Samo proizvodi ribarstva ulovljeni, eviscerirani (gdje je primjenjivo), smrznuti i pakirani u gotova pakiranja na moru |
| CH | Švicarska |  |
| CI | Obala Bjelokosti |  |
| CL | Čile |  |
| CN | Kina |  |
| CO | Kolumbija |  |
| CR | Kostarika |  |
| CU | Kuba |  |
| CV | Kabo Verde |  |
| DZ | Alžir |  |
| EC | Ekvador |  |
| EG | Egipat |  |
| ER | Eritreja |  |
| FK | Falklandski otoci |  |
| GA | Gabon |  |
| GD | Grenada |  |
| GH | Gana |  |
| GL | Grenland |  |
| GM | Gambija |  |
| GN | Gvineja | Samo riba koja nije podvrgnuta pripremi ili postupku prerade osim odstranjivanja glave, evisceracije, hlađenja ili zamrzavanja.  Ne primjenjuju se odredbe Pravilnika o smanjenoj učestalosti fizičkih pregleda pošiljaka određenih proizvoda koje podliježu veterinarskom pregledu i kontroli, a koje se uvoze u Republiku Hrvatsku iz država koje nisu članice Europske unije (»Narodne novine« broj 133/06)4. |
| GT | Gvatemala |  |
| GY | Gvajana |  |
| HK | Hong Kong |  |
| HN | Honduras |  |
| ID | Indonezija |  |
| IL | Izrael |  |
| IN | Indija |  |
| IR | Iran |  |
| JM | Jamajka |  |
| JP | Japan |  |
| KE | Kenija |  |
| KR | Južna Koreja |  |
| KZ | Kazakstan |  |
| LK | Šri Lanka |  |
| MA | Maroko |  |
| ME | Crna Gora |  |
| MG | Madagaskar |  |
| MM | Mijanmar | Samo smrznuti proizvodi ribarstva iz ulova (slatkovodna ili morska riba, škampi, kozice) |
| MR | Mauritanija |  |
| MU | Mauricijus |  |
| MV | Maldivi |  |
| MX | Meksiko |  |
| MY | Malezija |  |
| MZ | Mozambik |  |
| NA | Namibija |  |
| NC | Nova Kaledonija |  |
| NG | Nigerija |  |
| NI | Nikaragva |  |
| NZ | Novi Zeland |  |
| OM | Oman |  |
| PA | Panama |  |
| PE | Peru |  |
| PF | Francuska Polinezija |  |
| PG | Papua Nova Gvineja |  |
| PH | Filipini |  |
| PM | Sveti Petar i Mikelon |  |
| PK | Pakistan |  |
| RS | Srbija (ne uključujući Kosovo kako je definirano Rezolucijom 1244. Vijeća sigurnosti Ujedinjenih naroda od 10. lipnja 1999.) |  |
| RU | Rusija |  |
| SA | Saudijska Arabija |  |
| SB | Salomonovi Otoci |  |
| SC | Sejšeli |  |
| SG | Singapur |  |
| SH | Sveta Helena (ne uključujući otoke Tristan da Cunha i Ascension) |  |
| SN | Senegal |  |
| SR | Surinam |  |
| SV | El Salvador |  |
| TG | Togo | Samo živi jastozi |
| TH | Tajland |  |
| TN | Tunis |  |
| TR | Turska |  |
| TW | Tajvan |  |
| TZ | Tanzanija |  |
| UA | Ukrajina |  |
| UG | Uganda |  |
| US | Sjedinjene Američke Države |  |
| UY | Urugvaj |  |
| VE | Venezuela |  |
| VN | Vijetnam |  |
| YE | Jemen |  |
| YT | Majote |  |
| ZA | Južna Afrika |  |
| ZW | Zimbabve |  |

3 Odluka Komisije 2007/240/EZ od 16. travnja 2007. kojom se propisuju novi veterinarski certifikati za uvoz živih životinja, sjemena, embrija, jajnih stanica i proizvoda životinjskog podrijetla u Zajednicu u skladu s Odlukama 79/542/EEZ, 92/260/EEZ, 93/195/EEZ, 93/196/EEZ, 93/197/EEZ, 95/328/EZ, 96/333/EZ, 96/539/EZ, 96/540/EZ, 2000/572/EZ, 2000/585/EZ, 2000/666/EZ, 2002/613/EZ, 2003/56/EZ, 2003/779/EZ, 2003/804/EZ, 2003/858/EZ, 2003/863/EZ, 2003/881/EZ, 2004/407/EZ, 2004/438/EZ, 2004/595/EZ, 2004/639/EZ i 2006/168/EZ primjenjivat će se izravno danom pristupanja Republike Hrvatske u Europsku uniju

4 Pravilnikom o smanjenoj učestalosti fizičkih pregleda pošiljaka određenih proizvoda koje podliježu veterinarskom pregledu i kontroli, a koje se uvoze u Republiku Hrvatsku iz država koje nisu članice Europske unije (»Narodne novine« broj 133/06) preuzete su odredbe Odluke Komisije 94/360EZ od 20. svibnja 1994. koja propisuje učestalost fizičkih pregleda pošiljaka određenih proizvoda koje podliježu veterinarskom pregledu i kontroli, a koje se uvoze u Republiku Hrvatsku iz država koje nisu članice Europske unije

[[1](#footnote-29081-1-backlink)] Pravilnikom se preuzimaju odredbe Odluke Komisije 2006/766/EZ od 6. studenog 2006. kojom se utvrđuje popis trećih zemalja i područja iz kojih je dozvoljen uvoz školjkaša, bodljikaša, plaštenjaka, morskih puževa i proizvoda ribarstva

[[2](#footnote-29081-2-backlink)]Člankom 11. stavkom 1. Pravilnika o službenim kontrolama hrane životinjskog podrijetla (»Narodne novine«, broj 99/07 i 28/10) preuzete su odredbe članka 11. stavka 1. Uredbe (EZ) br. 854/2004 Europskog parlamenta i Vijeća kojom se utvrđuju posebna pravila za organizaciju službenih kontrola proizvoda životinjskog podrijetla namijenjenih prehrani ljudi

Pravilnik, NN 3/2011-52